Jawahir Haji Ali

Jawahir binti Haji Ali (meninggal dunia 2005) ialah pelajar perempuan  Melayu pertama yang direkodkan telah menyertai lawatan rasmi ke Amerika Syarikat, mewakili Persekutuan Tanah Melayu sebagai salah seorang peserta Forum Belia Dunia anjuran  New York Herald Tribune pada tahun 1956.

 Lawatan ke Amerika Syarikat (1956) 
Pada tahun 1955, ketika berusia 16 tahun dan masih bersekolah di Government Girls English School (kini Sekolah Menengah Kebangsaan Zainab (1)) di Kota Bharu, Kelantan, Jawahir memenangi pertandingan esei bahasa Inggeris bertajuk The World We Want anjuran kerajaan British. Kemenangan ini melayakkan beliau mewakili Tanah Melayu ke Forum Belia Dunia New York Herald Tribune (), sebuah program pertukaran pelajar antarabangsa yang berlangsung selama tiga bulan di Amerika Syarikat.

Di sana, beliau mengikuti persekolahan, sesi forum, serta rakaman rancangan televisyen bersama pelajar dari pelbagai negara. Beliau turut muncul dalam sebuah episod bertajuk My Image of America, sebahagian daripada siri rancangan televisyen The World We Want. Beliau turut menghadiri acara rasmi bersama Presiden Dwight D. Eisenhower dan menerima cenderahati daripada beliau.

 Pendidikan dan kerjaya 
Jawahir melanjutkan pengajian ke peringkat doktor falsafah di Institut Pendidikan, Universiti London, dan memperoleh ijazah PhD pada tahun 1981.

Sekembalinya ke Malaysia, beliau berkhidmat dalam sektor pendidikan tinggi dan dilantik sebagai Pengarah Institut Diplomasi dan Hubungan Luar Negeri (IDFR), sebuah agensi di bawah Kementerian Luar Negeri Malaysia.

 Kematian 
Jawahir meninggal dunia pada tahun 2005 disebabkan sakit tua. Pada tahun 2025, satu rakaman video forum beliau di Amerika Syarikat mula tular di media sosial, mencetuskan semula minat terhadap kisah dan sumbangan awal beliau dalam sejarah diplomasi belia Malaysia.

 Rujukan 

Kategori:Kematian 2005